stanford-oval/wikipedia huggingface dataset:
Joan Ginther
Lottovoitot

Ginther sai ensimmäisen loton päävoittonsa – 5,4 miljoonaa dollaria – vuonna 1993. Keväällä 2006 hän voitti jälleen kaksi miljoonaa dollaria, keväällä 2008 kolme miljoonaa dollaria ja alkukesästä 2010 kymmenen miljoonaa dollaria. Gintherin kolme viimeistä päävoittoa kuitenkin tulivat Texasin loton raaputettavista peleistä. Kaikkiaan näiden neljän päävoiton arvo oli 20,4 miljoonaa dollaria. Kolme voittoa Ginther sai Bishopin kaupungissa Texasissa ja yhden sen naapurikaupungissa Kingsvillessä. Hän muutti Las Vegasiin.
Associated Pressin haastattelemien matemaatikkojen arvion mukaan neljän päävoiton todennäköisyys oli noin 1 / 18 septiljoonaa (18 000 000 000 000 000 000 000 000). Harper’s Magazinen Nathaniel Rich kertoi soittaneensa tilastotieteilijälle, jonka mukaan todellinen todennäköisyys oli huomattavasti suurempi. Gintherin väitettiin lotonneen huomattavan runsaasti. Silti tilastotieteilijä piti Richin mukaan todennäköisempänä jonkinlaista vilppiä. Rich esitteli voittomahdollisuuteen vaikuttamisen skenaarioita, joiden hän kuitenkin katsoi olevan erittäin epätodennäköisiä siinä missä onnekkaan sattumankin.
Toimittaja Peter Murca väitti Gintherin ensimmäisen voiton todennäköisesti olleen sattumaa, mutta Gintherin sitten kehittäneen jonkinlaisen strategian uusia voittoja varten. Murca väitti, että logistiikan tarkkailu ja Gintherin mahdollisesti saama apu olisivat saattaneet kasvattaa voittojen todennäköisyyttä. Murcan mukaan Ginther oli ostanut voitot saadakseen 3,3 miljoonan dollarin arvosta Texasin loton pelejä.
Kuolema

Ginther kuoli huhtikuussa 2024. Hän testamenttasi Bishopin kaupungin eläinvalvontapalveluille 200 000 dollaria.
Surimi

Surimitahnaa valmistusvaiheessa.
Surimitahnasta valmistettuja äyriäisenlihajäljitelmiä.
Surimi on elintarvike, jota valmistetaan kala- tai lihamassasta, joka puristetaan muotoon ja maustetaan uudeksi elintarvikkeeksi. Surimiin käytetään esimerkiksi kummeliturskaa tai alaskanseitiä. Siitä valmistetaan rapupuikkoja (rapujäljitelmä) ja Aasiassa myös monen muun tyyppisiä tuotteita.
Historia

Surimi syntyi alun perin 1200-luvulla, kun japanilaiset kokit jauhoivat ja suolasivat ylijäämäkalaa. 1960-luvulla japanilainen kemisti havaitsi, että lisäämällä perinteiseen surimin valmistusmenetelmään sokeria sen pystyi stabiloimaan, pakastamaan ja näin takaamaan sen säilyvyyden. Hänen keksintönsä käynnisti nykyään miljardin dollarin maailmanlaajuisen teollisuudenalan. Surimi on suosittu osa japanilaista, eteläkorealaista, ranskalaista, thaimaalaista ja espanjalaista ruokakulttuuria. Sitä voidaan maustaa ja muokata muistuttamaan erilaisia mereneläviä, kuten hummeria, kampasimpukoita ja rapuja.
Perinteisesti kamabokoksi kutsuttu surimin valmistusmenetelmä on ensimmäisen kerran mainittu vuonna 1528 kirjoitetussa japanilaisessa keittokirjassa.
Koostumus

Koostumukseltaan äyriäisten lihaa muistuttavaa surimia voidaan valmistaa monista eri kalalajeista. Se maustetaan ravulla, katkaravulla, kampasimpukalla tai hummerilla. Se muotoillaan, kypsennetään ja leikataan ja tarjoillaan erilaisina annoksina ja tyyleinä, kuten ravunsaksia muistuttavina tuotteina, tankoina, paloina tai silppuna. Se on myös esikypsennetty ja käyttövalmis, joten sitä voidaan käyttää missä tahansa reseptissä, jossa tarvitaan äyriäisten makua.
Valmistus

Kala jauhetaan hienoksi ja sekoitetaan sen jälkeen muiden ainesosien, kuten tärkkelyksen, suolan, ravunlihan ja kananmunan valkuaisen kanssa. Valmistuksen jälkeen surimimassa annostellaan muotteihin ja ulkopinnalle maalataan ohut kerros oranssia elintarvikeväriä, jotta se jäljittelisi ravun luonnollista värisävyä.
Ravintoarvo

Ravitsemuksellisesti surimi eroaa aidosta ravunlihasta. Aidossa ravunlihassa on lähes kolme kertaa enemmän proteiinia kuin surimissa. Lisäksi surimissa on enemmän sokeria ja vähemmän natriumia kuin aidossa ravunlihassa. Gluteeniyliherkkien tulisi välttää surimia, sillä se on usein käsitelty tärkkelyksellä ja muilla gluteenipohjaisilla sakeuttamisaineilla.
Aiheesta muualla

Wikimedia Commonsissa on kuvia tai muita tiedostoja aiheesta .
What are Surimi and Surimi Seafood
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Surimi
Käännös suomeksi
1730-luku

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Daniel Stoopendaalin maailmankartta vuodelta 1730.
1730-luku oli vuosikymmen, joka alkoi 1. tammikuuta 1730 ja päättyi 31. joulukuuta 1739. Vuosikymmen oli 1700-luvun neljäs vuosikymmen.
Maailmanpolitiikka > Eurooppa

Euroopassa elettiin 1730-luvulla edelleen Espanjan perimyssodan jälkeistä rauhallista ajanjaksoa, ja valtiot keskittyivät pääosin sisäisiin asioihinsa ja siirtokuntiinsa. Etenkin Yhdistynyt kuningaskunta jättäytyi Euroopan politiikan ulkopuolelle. Vuosikymmenen poikkeukselliset sodat olivat Puolan perimyssota 1733–1735, johon manner-eurooppalaiset vallat sekaantuivat, ja Venäjän-Turkin sota 1735–1739. Espanjan ja Yhdistyneen kuningaskunnan välinen siirtomaasota, Sota Jenkinsin korvasta, syttyi 1739.
Maailmanpolitiikka > Aasia

Kiinan Qing-dynastian keisariksi nousi vuonna 1736 Qianlong, joka pyrki yhdentämään keisarikuntaa. Hänen aikanaan Kiina vaurastui ulkomaankaupalla niin, ettei keisarikunnassa kerätty veroja joka vuosi.
Persiassa safavidien dynastia loppui 1736 ja vallan ottivat afšaridit, joiden hallitsija Nadir Šah harjoitti voimakasta valloituspolitiikkaa aina seuraavalle vuosikymmenelle.
Intiassa oli edelleen Suurmogulien valtakunnan hajottua valtatyhjiö, jota kilpailevat intialaisvaltiot ja eurooppalaiset koettivat täyttää. Ainoastaan Maratin valtakunta onnistui laajenemaan huomattavasti 1730-luvulla.
Maailmanpolitiikka > Afrikka

Afrikassa alkoi 1738 suuri nälänhätä, mikä kasvatti paikallisten heimojen orjakauppaa elinkeinona. Afrikan länsirannikolla oli lukuisia pieniä valtakuntia, suurimpana Ašanti, jotka kävivät kauppaa eurooppalaisten kanssa.
Kulttuuri

Valistusaate oli vasta nousemassa maailmalla. Varhaisten valistusfilosofien seuraajat, kuten Voltaire ja Charles-Louis de Secondat de Montesquieu alkoivat kirjoittaa 1730-luvulla. Brittiläisessä imperiumissa alkoi vuosikymmenen aikana vahva kristillinen herätys, joka synnytti muun muassa metodismin.
Tiede ja tekniikka

Sekstantti keksittiin.
Merkittäviä henkilöitä

Laura Bassi, ensimmäinen suomalainen nainen opettajana yliopistossa
David Hume, filosofi
Carl von Linné, luonnnontutkija
Emanuel Swedenborg, filosofi
Alexander Pope, kirjailija
François Quesnay, taloustieteilijä
John Wesley, metodistikirkon perustaja
Voltaire, valistusfilosofi
Merkittäviä henkilöitä > Hallitsijoita

Anna Ivanovna, Venäjän keisarinna
Robert Walpole, Britannian ensimmäinen pääministeri
Yrjö II, Britannian ja Irlannin kuningas
Klemens XII, paavi
Mahmud I, osmanien sulttaani
Ludvig XV, Ranskan kuningas
Kaarle VI, Pyhän saksalais-roomalaisen keisarikunnan keisari
August III, Puolan kuningas
Qianlong, Kiinan keisari
Filip V, Espanjan kuningas
Fredrik I, Ruotsin kuningas
Aiheesta muualla

Kuvia tai muita tiedostoja aiheesta 1730-luku Wikimedia Commonsissa
Hän kertoo sen sävelin

| Hän kertoo sen sävelin Jari Sillanpää |
| --- | --- | --- |

Studioalbumin tiedot
 Julkaistu: 2001
 Tyylilaji: iskelmä
 Levy-yhtiö: Veijari-tuotanto/Edel Records
Jari Sillanpään muut julkaisut
| Kuninkaan kyyneleet — 38 suosituinta 2001 | Hän kertoo sen sävelin 2001 | Määränpää tuntematon 2003 |
Hän kertoo sen sävelin on Jari Sillanpään vuonna 2001 julkaistu seitsemäs studioalbumi.
Kappaleet

Unta en saa (Love Me Tonight) – 3.20
En milloinkaan, en koskaan (Grande Grande Grande) – 4.20
Eilen kun mä tiennyt en (Yesterday When I Was young/Hier Encore) – 3.47
Rakkauden aamu (Quieres Ser Mi Amente?) – 4.18
I Who Have Nothing – 3.02
Help Yourself – 4.21
Jäljet hiekassa (La Playa) – 5.08
Puhu hiljaa rakkaudesta (Speak Soflty Love) – 4.01
Guldet blev till sand – 4.01
Olet mulle maailmain (How Deep is Your Love) – 3.33
Love Story/Rakkaustarina – 4.20
I'll Never in Love Again – 4.20
It's Not Unusual – 3.28
Hän kertoo sen sävelin – 5.00
Tieoikeus

Tieoikeus tarkoittaa kiinteistön (useimmiten tila) oikeutta toisen kiinteistön alueen pysyvään käyttämiseen tietarkoituksiin.
Tieoikeus

Tieoikeuteen sisältyy oikeus tienpitoon eli tien tekemiseen ja tien kunnossapitoon, oikeus liikennöimiseen tiellä ja oikeus mm. puiden ja pensaiden sekä muiden tienpitoa haittaavien luonnonesteiden poistamiseen tiehen kuuluvalla alueella. Tiehen luetaan kuuluvaksi ajorata ja tarpeen mukaan jalkakäytävä ja polkupyörätie sekä niiden käyttämistä varten tarvittavat alueet kuten esimerkiksi piennar, luiska, oja ja kohtaamis- ja kääntöpaikka.
Vakiintuneen käytännön mukaan tieoikeudet jaotellaan perustieoikeuksiin ja lisätieoikeuksiin. Perustieoikeus on uuden tien tekemistä varten annettu oikeus. Perustieoikeus tarkoittaa, että oikeus annetaan kiinteistölle siinä yhteydessä, kun perustetaan kokonaan uusi tie. Perustieoikeus voidaan perustaa vain viranomaisen tekemässä kiinteistötoimituksessa. Myöhemmin myös kunnan tielautakunta voi antaa tiehen lisätieoikeuksia. Lisätieoikeus taas tarkoittaa sitä, että uusi oikeus annetaan kiinteistölle ennestään olevaan tiehen, johon on jo aikaisemmin annettu jollekin kiinteistölle perustieoikeus.
Tieoikeuksia syntyy kiinteistötoimituksissa muun muassa yksityistie-, lohkomis-, ja halkomistoimituksissa. Viranomaisen tekemän kiinteistötoimituksen jälkeen tieoikeus näkyy asiakirjoissa ja kartoissa sekä kiinteistörekisterissä. Nykyään uudet tieoikeudet merkitään lisäksi kiinteistörekisterikarttaan käyttöoikeusyksikköinä, josta selviää tieoikeuden sijainti. Vanhat tieoikeudet joudutaan usein selvittämään arkistotutkimusten perusteella.
Karttatie

Karttatie on arkikieleen vakiintunut sana tiestä, joka näkyy viranomaisten tekemässä kartassa.lähde?
Kaikki karttatiet eivät sisällä oikeutta käyttää tietä pysyvästi eikä edes satunnaisesti. Jos syntyy epätietoisuutta siitä, onko tietä oikeus käyttää, viranomainen (Maanmittauslaitos) selvittää asian arkistotutkimusten, kuten virallisten toimituskarttojen ja -pöytäkirjojen, perusteella.lähde?
Aiheesta muualla

Maanmittauslaitos  (Arkistoitu – Internet Archive)
Määränpää tuntematon

| Määränpää tuntematon Jari Sillanpää |
| --- | --- | --- |

Studioalbumin tiedot
 Julkaistu: 2003
 Tyylilaji: iskelmä
 Levy-yhtiö: Bridgehead/Edel Records
Jari Sillanpään muut julkaisut
| Hän kertoo sen sävelin 2001 | Määränpää tuntematon 2003 | Parhaat 2005 |
Määränpää tuntematon on Jari Sillanpään vuonna 2003 julkaistu kahdeksas studioalbumi. Albumi on myynyt kultalevyn oikeuttavan määrän.
Kappaleet

Kaunis Ikävä – 3.55
Paremmin kuin kukaan muu – 3.50
Ohitse kiitävää – 3.36
Elämän Liekki – 3.56
Tietää et saa – 3.50
Ai Cariño! – 3.35
Viilenneen – 3.44
Portti – 3.33 (Feat. I’Dees)
Sininen ja punainen – 4.04
Karnevaali – 3.56
Jean – 3.08
Tahdoin taikka en – 4.10
Taivas – 3.46
Suistokrokotiili

| Suistokrokotiili |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Krokotiilieläimet Crocodylia
Heimo::  Krokotiilit Crocodylidae
Suku::  Crocodylus
Laji::  porosus
Kaksiosainen nimi
 Crocodylus porosus  Schneider, 1801 
 Suistokrokotiilin levinneisyys.
Katso myös
   Suistokrokotiili Wikispeciesissä   Suistokrokotiili Commonsissa 
Infobox OKNimi-testi OKIUCN-testi OK: 
Suistokrokotiili (Crocodylus porosus) on Kaakkois-Aasiassa ja Australian pohjoisosissa elävä suurikokoinen matelija. Se on massansa perusteella kaikista nykyään elävistä matelijoista suurin. Sitä pidetään yhtenä vaarallisimmista eläimistä, ja sen tiedetään hyökänneen ihmisten kimppuun.
Tuntomerkit ja ruumiinrakenne

Nuori suistokrokotiili on väriltään haaleankeltainen. Sillä on ruumiissa ja hännässä mustia raitoja ja täpliä. Väritys säilyy tällaisena, kunnes krokotiili kasvaa aikuiseksi. Aikuisena suistokrokotiilin ruumiin väri on paljon tummempi, ja siellä täällä voi olla vaaleanruskeita tai harmaita alueita. Vatsa on väriltään valkoinen tai keltainen. Ruumiin alaosassa on raitoja, mutta ne eivät ulotu vatsaan asti. Häntä on harmaa, ja siinä on tummia läiskiä.
Terve suistokrokotiiliuros saavuttaa tyypillisesti 4,8–5 metrin pituuden, mutta voi kasvaa 6–7-metriseksikin. Suurinta varmistettua kokoennätystä pitää hallussaan ”Lolongiksi” nimetty eläin, jolla oli pituutta 6,17 metriä ja painoa 1 075 kiloa. Myös suurempia pituuksia on ilmoitettu, mutta niiden uskotaan olevan liioiteltuja, sillä yli viisimetriset suistokrokotiilit ovat harvinaisia. Naaraspuoliset suistokrokotiilit eivät kasva yhtä suuriksi kuin urokset. Jo 2,5 metriä pitkää yksilöä voi pitää suurena, eivätkä naaraat tavallisesti kasva kolmea metriä pidemmiksi. Viisi metriä pitkä aikuinen suistokrokotiili painaa yleensä 400–500 kiloa, mutta uros voi painaa 770 kiloa.
Suistokrokotiililla on suurikokoinen pää. Leuat ovat järeät, ja hampaita on 64–68 kappaletta. Suistokrokotiileilla on erittäin vahvat leuat ja niiden purentavoimaksi on mitattu jopa 1,1 tonnia.
Levinneisyys ja elinalueet

Suistokrokotiileja esiintyy runsaimmin pohjoisessa Australiassa sekä Uuden-Guinean ja Indonesian saarilla, mutta populaatioita on lisäksi muun muassa Kiinassa, Intiassa, Vietnamissa, Thaimaassa sekä Sri Lankalla. Joillakin mainituista alueista krokotiilit ovat erittäin harvassa tai saattavat olla kuolleet sukupuuttoon. Yleisesti ottaen suistokrokotiililla ei kuitenkaan ole sukupuuttoon kuolemisen vaaraa, sillä se on levittäytynyt laajalle. Lisäksi pohjoisessa Australiassa ja Uudessa-Guineassa populaatiot ovat vahvat. Suistokrokotiili onkin Maailman luonnonsuojeluliiton IUCN-luokituksen mukaan elinvoimainen.
Suistokrokotiileja esiintyi ennen niinkin kaukana kuin Afrikan idänpuoleisella rannikolla Seychellien saaristossa, mutta eurooppalaisten tulo lopetti krokotiilien leviämisen siellä. Rannikolla eläneitä krokotiileja oli luultu niilinkrokotiileiksi, mutta myöhemmin niiden osoitettiin olleen suistokrokotiileja.
Suistokrokotiili elää lähinnä joissa ja rannikkoalueilla, mutta se viihtyy myös soilla. Nimensä mukaisesti matelija kestää hyvin suolapitoisuuksia. Se voisi kuitenkin elää myös makeassa vedessä. Suistokrokotiililla ei ole varsinaisesti muita uhkia kuin ihminen. Joskus tiikereiden on nähty saalistavan suistokrokotiileja niiden hyökätessä.
Ravinto

Suistokrokotiilin ravintoon kuuluu laaja valikoima muita eläimiä. Se syö muun muassa rapuja, kilpikonnia, käärmeitä, lintuja, puhveleita, apinoita ja nautakarjaa. Nuoret krokotiilit joutuvat tyytymään pieniin kaloihin ja matelijoihin, hyönteisiin sekä sammakkoeläimiin.
Saalistaessaan suistokrokotiili vaanii vedessä niin, että ainoastaan sen sieraimet ja silmät ovat pinnan yläpuolella. Kun saalis tulee riittävän lähelle, krokotiili syöksyy vedestä kohti sitä ja yleensä tappaa sen yksittäisellä leukojen loksautuksella. Sitten krokotiili vetää saaliin mukanaan pinnan alle ja syö sen.
Suistokrokotiili kykenee käyttämään häntäänsä saaliseläimensä jalkojen luiden murtamiseen. Ne saalistavat yleensä öisin, mutta joskus myös päivällä.
Aiheesta muualla

Tutkija Adam Brittonin suistokrokotiili-aiheinen sivu
Toinen Adam Brittonin esitelmä suistokrokotiilista (Arkistoitu – Internet Archive)
Suistokrokotiili Animal Diversity Web -sivustolla
Australia Zoon suistokrokotiilit (Arkistoitu – Internet Archive)
Suistokrokotiili.
Al ritmo latino!

| Al ritmo latino! Jari Sillanpää |
| --- | --- | --- |

Studioalbumin tiedot
 Julkaistu: 2008
 Tyylilaji: iskelmä
 Levy-yhtiö: VeiJari-tuotanto
Jari Sillanpään muut julkaisut
| Albumi 2008 | Al ritmo latino! 2008 | Kuin elokuvissa 2009 |
Al ritmo latino! on Jari Sillanpään vuonna 2008 julkaistu albumi. Albumi saavutti parhaimmillaan Suomen virallisen listan kahdeksannen sijan.
Kappaleet

Latinomedley (Besame Mucho, Copacabana, Deirdes Samba, Conga, Kohtalokas samba, Bamboleo) – 5.06
Oot täydellinen – 3.39
Noche De Ronda – 4.50
Yolanda – 4.33
Malagueña Salerosa – 3.11
Huntujen huuma – 3.40
Yön väistyessä – 4.28
Quién Será – 2.38
Milloin milloin milloin – 4.01
It Had Better Be Tonight – 3.12
Pariisi-Helsinki – 3.14
Palacio De Ensueños – 4.14
Alfonsina Y El Mar – 5.06
Rum And Coca Cola – 2.38
Sueño Surrealista – 4.36
Tango Desirée – 3.41
Latinomedley 2 (Shake Your Bon Bon, La Copa De La Vida, She Bangs, Corazon) – 6.38
Satulinna – 4.13
Dag Hammarskjöld invert

Dag Hammarskjöld invert -nimellä tunnettu virhepainama.
Dag Hammarskjöld invert (”Dag Hammarskjöld kääntö”lähde?) on neljän sentin arvoinen postimerkki, jonka Yhdysvaltain postilaitos on julkaissut 23. lokakuuta 1962. Se esittää Dag Hammarskjöldiä, ja taustalla on YK:n rakennuksia. Kyseessä on virhepainama, jossa keltainen taustaväri on painettu merkkiin väärinpäin. Merkki tunnetaan myös nimellä ”Day's Folly” (”Dayn hölmöys”) silloisen postilaitoksen johtajan J. Edward Dayn mukaan. Day tilasi tahallaan uusintapainoksen virhepainamasta estääkseen merkin muuttumisen keräilyharvinaisuudeksi. Lisätilaus virhepainamasta tehtiin 16. marraskuutalähde?.
Postimerkki painettiin Giorin painossa 200 merkin laatoilla. Merkin suunnitteli Herbert Sanborn ja kaiversi C. A. Brooks. Virhepainamaa painettiin kaikkiaan 40,27 miljoonaa ja normaaliversiota 121,44 miljoonaa kappaletta.
Ei ole tiedossa, paljonko alkuperäistä virhepainamaa painettiin, eikä sitä pysty erottamaan uusintapainoksesta kuin varhaisen postileiman perusteella. Nämä varhaiset leimaukset ja merkin alkuperäiset ensipäivän kuoret ovat arvokkaita keräilykohteita.
Albumi (albumi)

| Albumi Jari Sillanpää |
| --- | --- | --- |

Studioalbumin tiedot
 Julkaistu: 2008
 Tyylilaji: iskelmä
 Levy-yhtiö: VeiJari-tuotanto
Jari Sillanpään muut julkaisut
| Parhaat 2005 | Albumi 2008 | Al ritmo latino! 2008 |
Albumi on Jari Sillanpään vuonna 2008 julkaistu albumi. Albumi saavutti parhaimmillaan Suomen virallisen listan toisen sijan.
Kappaleet

Albumi – 4.06
Oon kuka oon – 3.50
Hän laulaa – 4.01
Taivas tietää – 4.24
Luotu kulkemaan – 3.48
Valvon – 3.58
Ihmisiä suviyössä – 3.32
Myönnän – 4.16
Vierellesi kaipaan – 3.57
Suuri näytelmä – 3.34
Jos hämmentyisin – 3.23
Tuntematon – 4.04
Takes 2 to Tango – 2.58
Euroopan valuuttakurssin mekanismi

Euroopan valuuttakurssijärjestelmä II (ERM II) on Euroopan unionin talousjärjestelmä, joka on ollut voimassa vuodesta 1999. Se on jatkoa edeltäjälleen, ERM:lle, ja sen tarkoituksena on vahvistaa euroalueen valuuttojen vakautta ja edistää talouskasvua ERM II:een osallistuu tällä hetkellä vain kaksi valuuttaa: Tanskan kruunu ja Bulgarian lev.
ERM II:n toimintaperiaatteet

ERM II toimii samankaltaisesti kuin ERM, mutta sen keskeinen ero on, että siinä ovat mukana vain euroalueen jäsenmaiden valuutat. Kunkin maan valuutan arvo suhteessa euroon määritellään tarkasti, ja jokaisen maan keskuspankki sitoutuu ylläpitämään valuuttansa arvoa tietyssä vaihteluvälissä euroon nähden. Jos jonkin maan valuutta uhkaa laskea liikaa, muut maat voivat ostaa sen valuuttaa, mikä vahvistaa sen arvoa ja ylläpitää kurssivakautta.
ERM II:n edut ja haasteet

ERM II:llä on monia etuja. Se edistää talouskasvua ja vahvistaa euroalueen valuuttojen välistä vakautta. Se myös auttaa ehkäisemään valuuttakurssien liiallista heilahtelua, joka voi haitata kauppaa ja taloudellista vakautta. ERM II:n ansiosta euroalueen maat voivat myös helpommin käydä kauppaa keskenään ja edistää taloudellista yhdentymistä.
ERM II:llä on myös haasteita. Järjestelmä edellyttää, että kaikki maat noudattavat tiukkaa talouspolitiikkaa ja pitävät budjettialijäämänsä ja velkamääränsä tietyissä rajoissa. Tämä voi rajoittaa maiden taloudellista vapautta ja vaikeuttaa taloudellisten ongelmien ratkaisemista. Lisäksi ERM II ei ole täydellinen suoja valuuttakurssien heilahteluilta, ja sen valuuttakurssit voivat silti vaihdella tietyissä tilanteissa.
ERM II:n vaikutukset

ERM II on ollut merkittävä askel kohti Euroopan taloudellista yhdentymistä. Se on edistänyt yhteistyötä euroalueen maiden välillä ja auttanut vakauttamaan Euroopan taloutta. Se on myös auttanut edistämään talouskasvua ja helpottanut kauppaa euroalueen sisällä. ERM II on myös vahvistanut euroalueen valuuttojen asemaa maailmanmarkkinoilla.
Maj-Len Helin

| Maj-Len Helin |
| --- | --- |
 Maj-Len Helin jäällä 1940-luvulla.
Henkilötiedot
Kansalaisuus:   Suomi
Maj-Len Helin (myöh. Weber; 11. toukokuuta 1922 – 15. tammikuuta 2008) oli suomalainen taitoluistelija. Hän voitti kaunoluistelun (nyk. taitoluistelu) Suomen-mestaruuden kahdeksan kertaa peräkkäin vuosina 1937–1945. Samaan ei ole pystynyt yksikään toinen suomalainen taitoluistelija.
Helin esitti taitoluistelijaa Hannu Lemisen vuoden 1941 elokuvassa Täysosuma.
Helinin poika Kim Weber purjehti Finnjollissa kuudenneksi vuoden 1972 kesäolympialaisissa.
Hyvää joulua

| Hyvää Joulua Jari Sillanpää |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Formaatti: CD, C-kasetti, digitaalinen
 Tuottaja(t): Kassu Halonen
 Tyylilaji: joulumusiikki
 Kesto: 62.08
 Levy-yhtiö: MTV-musiikki
Jari Sillanpään muut julkaisut
| Jari Sillanpää 1995 | Hyvää Joulua 1996 | Auringonnousu 1997 |
Hyvää joulua on Jari Sillanpään vuonna 1996 julkaistu jouluaiheinen albumi. Albumi nousi julkaisunsa jälkeen loppuvuodesta 1996 yhdeksäksi viikoksi Suomen viralliselle albumilistalle sekä vielä kolmeksi viikoksi loppuvuodesta 1997. Albumia on myyty yli 148 000 kappaletta.
Kappaleesta ”Jouluyö, juhlayö” tehtiin musiikkivideo, jota MTV3 esitetti ohjelmistossaan joulukuussa 1996.